CELEX: 32009R0882
Language: ro
Date: 2009-09-21 00:00:00
Title: Regulamentul (CE) nr. 882/2009 al Comisiei din 21 septembrie 2009 de modificare a Regulamentului (CE) nr. 412/2008 al Comisiei privind deschiderea și modul de gestionare a unui contingent tarifar de import pentru carnea de vită congelată destinată prelucrării și de derogare de la regulamentul respectiv

26.9.2009   
            
            
               RO
            
            
               Jurnalul Oficial al Uniunii Europene
            
            
               L 254/7
            
         
      REGULAMENTUL (CE) NR. 882/2009 AL COMISIEI
   
   din 21 septembrie 2009
   de modificare a Regulamentului (CE) nr. 412/2008 al Comisiei privind deschiderea și modul de gestionare a unui contingent tarifar de import pentru carnea de vită congelată destinată prelucrării și de derogare de la regulamentul respectiv
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) coroborat cu articolul 4,
   întrucât:
   
               (1)
            
            
               Articolul 1 din Regulamentul (CE) nr. 412/2008 al Comisiei din 8 mai 2008 privind deschiderea și modul de gestionare a unui contingent tarifar de import pentru carnea de vită congelată destinată prelucrării (2) a deschis un contingent tarifar anual de import de 54 703 tone echivalent nedezosat de carne de vită congelată care intră sub incidența codurilor NC 0202 20 30, 0202 30 10, 0202 30 50, 0202 30 90 sau 0206 29 91, destinată prelucrării în produse A și produse B astfel cum sunt definite acestea la articolul 2 și care respectă o anumită repartizare stabilită la articolul 3 din regulamentul respectiv.
            
         
               (2)
            
            
               Acordul sub forma unui schimb de scrisori între Comunitatea Europeană și Brazilia în temeiul articolului XXIV.6 și al articolului XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Bulgaria și ale României în cadrul procesului de aderare a acestora la Uniunea Europeană (3) (denumit în continuare „acordul”), aprobat prin Decizia 2009/718/CE a Consiliului (4), prevede că se adaugă 9 000 de tone de carne de vită congelată care intră sub incidența codului NC 0202 30 90 la contingentul deschis în temeiul articolului 1 din Regulamentul (CE) nr. 412/2008. Acordul va intra în vigoare la 1 octombrie 2009.
            
         
               (3)
            
            
               Regulamentul (CE) nr. 412/2008 trebuie modificat în consecință.
            
         
               (4)
            
            
               Articolul 6 alineatul (2) din Regulamentul (CE) nr. 412/2008 prevede că cererile de taxe de import de carne de vită congelată pentru producerea fie de produse A, fie de produse B se depun până la data de 8 iunie care precede perioada anuală de aplicare a contingentului tarifar de import, ora 13.00, ora Bruxelles-ului, cel târziu. Pentru perioada de import 2009/2010 trebuie stabilit un al doilea termen pentru depunerea cererilor de taxe de import pentru cantitățile în plus adăugate prin acord. Luând în considerație condițiile actuale de aprovizionare pe piețele externe, rezultatul atribuirii cantităților disponibile în luna iunie 2009 și necesitatea, pentru industria de prelucrare, de a-și planifica propria activitate, este oportun să se stabilească al doilea termen în cursul primul trimestru al anului 2010.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 412/2008 se modifică după cum urmează:
   
               1.
            
            
               La articolul 1, numărul de tone „54 703” se înlocuiește cu „63 703”.
            
         
               2.
            
            
               La articolul 3, alineatul (1) se înlocuiește cu următorul text:
               „(1)   Cantitatea totală menționată la articolul 1 se împarte în două cantități:
               
                           (a)
                        
                        
                           50 000 de tone de carne de vită congelată destinată fabricării de produse A;
                        
                     
                           (b)
                        
                        
                           13 703 tone de carne de vită congelată destinată fabricării de produse B.”
                        
                     
         Articolul 2
   (1)   Prin derogare de la articolul 6 alineatul (2) din Regulamentul (CE) nr. 412/2008 și pentru perioada de import 2009/2010, se pot depune cereri noi sau suplimentare de taxe de import pentru producerea fie de produse A, fie de produse B până la data de 8 ianuarie 2010 cel târziu, ora 13.00, ora Bruxelles-ului.
   (2)   Cantitățile disponibile pentru a fi importate pentru cererile noi sau suplimentare menționate la alineatul (1) sunt următoarele:
   
               (a)
            
            
               7 000 de tone de carne de vită congelată destinată fabricării de produse A;
            
         
               (b)
            
            
               2 000 de tone de carne de vită congelată destinată fabricării de produse B.
            
         (3)   Articolul 6 alineatele (1), (3) și (4), precum și articolul 7 din Regulamentul (CE) nr. 412/2008 se aplică, mutatis mutandis, cererilor de taxe de import menționate la prezentul articol alineatul (1).
   Operatorii economici care au făcut dovada îndeplinirii condițiilor stabilite la articolul 5 alineatul (1) din Regulamentul (CE) nr. 412/2008 pentru perioada de depunere a cererilor de taxe de import încheiată la 8 iunie 2009, dovadă considerată satisfăcătoare de către autoritatea națională competentă, sunt însă scutiți de obligația de a prezenta dovada respectivă în cazul în care depun o cerere de drepturi de import suplimentare pentru cantitățile menționate la alineatul (2).
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 octombrie 2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 septembrie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 125, 9.5.2008, p. 7.
   
      (3)  A se vedea pagina 104 din prezentul Jurnal Oficial.
   
      (4)  A se vedea pagina 104 din prezentul Jurnal Oficial.